O'zbekistonda hafta davomida kuzatiladigan ob-havo ma'lumoti e'lon qilindi

“O'zgidromet” xizmati hafta davomida kuzatiladigan ob-havo ma'lumoti e'lon qildi.
Ma'lum qilinishicha, hafta oxirigacha Kavkazdan bulutli massivlar kirib keladi. Respublikaning ayrim joylarida vaqti-vaqti bilan yomg'ir yog'adi, tog'larda yog'ingarchilik (yomg'ir, qor) bo'ladi. Havo harorati asosan kechalari 4–9 daraja, kunduzi 13–18 daraja iliq bo'lishi kutilmoqda.
Toshkent shahrida quruq va iliq ob-havo kutilmoqda, faqat 25 fevral, juma kuni biroz yomg'ir yog'ish ehtimoli bor. Hafta davomida tog'li hududlarda qor ko'chishi xavfi bor.